****

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

KLASA: 024-03/25-01/21

URBROJ: 2186-3-01/1-25-1

Cestica, 03. srpnja 2025.

Na temelju članka 44. Statuta Općine Cestica („Službeni vjesnik Varaždinske županije“ broj 20/2025.) općinski načelnik Općine Cestica, raspisuje

**JAVNI POZIV**

**za dodjelu nagrada za posebna postignuća**

**1.PREDMET JAVNOG POZIVA**

Javni poziv objavljuje se u svrhu dodjele nagrada za posebna postignuća za razdoblje od 01.07.2024. do 30.06.2025.godine.

Nagrada se dodjeljuje za posebna postignuća postignuta (pojedinačna ili ekipna) koja u smislu ovog Javnog poziva podrazumijevaju: dekanove i rektorove nagrade, osvojenu zlatnu, srebrnu ili brončanu medalju, osvojeno 1., 2. ili 3. mjesto ili osvojeno 1., 2. ili 3. nagradu na državnim, europskim, međunarodnim, svjetskim i olimpijskim natjecanjima za navedeno razdoblje.

**2.UVJETI PRIHVATLJIVOSTI**

Pravo na dodjelu nagrade ostvaruju hrvatski državljani, koji imaju prebivalište na području općine Cestica u trenutku podnošenja zahtjeva za dodjelu nagrade, pod uvjetima utvrđenim ovim Javnim pozivom.

**3.POTREBNA DOKUMENTACIJA**

Za ostvarenje prava na dodjelu nagrade za posebna postignuća podnosi se:

1. Zahtjev;

2. Dokaz o prebivalištu (uvjerenje o prebivalištu ili preslika važeće osobne iskaznice);

3. Dokaz o ostvarenom postignuću sukladno točki 1. ovog Javnog poziva.

Općina Cestica može zatražiti i drugu dokumentacija za koju se ukaže potreba radi jasnijeg obrazloženja zahtjeva, a u svrhu utvrđivanja ostvarivanja uvjeta po navedenom Javnom pozivu.

**4.NAČIN PODNOŠENJA ZAHTJEVA**

Zahtjev se podnosi na posebnom obrascu koji je sastavni dio ovog Javnog Poziva, a isti se može dobiti u Jedinstvenom upravnom odjelu Općine Cestica ili preuzeti na mrežnoj stranici Općine Cestica, [www.cestica.hr](http://www.cestica.hr) .

Zahtjev sa traženom dokumentacijom dostavlja se u Općinu Cestica osobno ili poštom na adresu: Općina Cestica Dravska 1a, 42208 Cestica s naznakom „Javni poziv za dodjelu nagrada za posebna postignuća“ Zahtjev sa traženom dokumentacijom može se dostaviti i putem e-maila na adresu: [opcina@cestica.hr](mailto:opcina@cestica.hr) .

**5.ROK ZA PODNOŠENJE ZAHTJEVA**

Zahtjev na Javni poziv zaprima se do 04.kolovoza 2025. godine. Zahtjevi pristigli izvan roka neće se uzimati u obzir.

**6.IZNOS NAGRADE**

Novčana nagrada utvrđuje se u neto iznosu u visini od 150,00 eura. Moguće je ostvariti samo jednu nagradu za jedno razdoblje.

**7.PROVJERA PRISTIGLIH PRIJAVA I POSTUPAK DODJELE NAGRADE**

Postupak administrativne kontrole i obrade podnesenih zahtjeva provodi Jedinstveni upravni odjel Općine Cestica.

Odluku o nagrađivanju donosi općinski načelnik. Odluka načelnika je konačna. Nagrada se dodjeljuje na svečan način prilikom održavanja Svečane sjednice Općinskog vijeća Općine Cestica.

**8.OSTALE ODREDBE**

Općina Cestica zadržava pravo izmjene i poništenje ovog Javnog poziva, pri čemu ne snosi nikakvu odgovornost prema podnositeljima zahtjeva glede troškova sudjelovanja.

Načelnik:

Mirko Korotaj